Molopo View Gastehuis B&B is geleë noord van Pretoria teen die hange van die immergroen Magaliesberge met 180°-uitsigte. Dit is die ideale plek om te oornag, rus en ontspan. Ons streef daarna om gerieflike verblyf aan al ons gaste te bied in 'n kalm en rustige berg-atmosfeer. Ons is naby die Kolonnade Sentrum, Montana Park en die Wonderboom Lughawe.
Die Gastehuis het 8 ruim slaapkamers met privaat en en suite-badkamers. Die kamers is volledig gemeubileer met koningingrootte-beddens, dubbelbeddens of driekwartbeddens. Plafonwaaiers en lugversorging in van die kamers verseker dat die kamers koel bly. Geriewe sluit die volgende in…
Die Gastehuis het 8 ruim slaapkamers met privaat en en suite-badkamers. Die kamers is volledig gemeubileer met koningingrootte-beddens, dubbelbeddens of driekwartbeddens. Plafonwaaiers en lugversorging in van die kamers verseker dat die kamers koel bly. Geriewe sluit die volgende in: haardroërs, yskaste, mikrogolfoonde en TV's met gesamentlike DStv en DVD-spelers. Tee- en koffiemaakgeriewe, Milo, koekies en beskuit word ook voorsien vir 'n huislike gevoel.
'n Smaaklike Kontinentale ontbyt is beskikbaar teen 'n billike prys. Dit bestaan uit: broodborde, 5 tipes ontbytgraan, 3 tipes muesli, jogurt, kaas, vrugtekelkies, vars vrugte, kouevleis, tee, koffie, melk en vrugtesap.
Die sonverhitte swembad het rotsformasies wat 'n ontspanne en natuurlike gevoel skep, en dit is beskikbaar in die somer. Vir ekstra gemoedsrus is daar sekuriteitskameras en veilige parkeerplek met toegangsbeheer op die perseel.
Neem asb. kennis dat rook in die kamers verbode is. Daar is 'n spesiale aangewese plek vir rokers.